આજે પણ ગોમતીના જમણા ઘાટ પર વસેલ આ તપોભુમિને જોવા ઘણાં યાત્રિકો આવે છે. જેમાંના ચક્રતીર્થનું મહત્વ અનેરું છે. આ ૧૨૦ ફુટના વ્યાસવાળા સ્થળને અતિ પવિત્ર માનવામાં આવે છે. આ સ્થળનો આકાર ષટ્કોણીય છે. અહિં નીચેના ઝરણાંઓમાંથી સુમધુર સંગીત રેલાવતું, કલકલ નાદ કરતું જળ નીકળે છે અને “ગોદાવરી નાળા” તરીકે ઓળખાતા એક નાળામાંથી વહી જાય છે. આ તીર્થ ભારતભરનાં ૫૧ પિતૃસ્થળોમાંનુ એક છે. સોમવતી અમાસે અહિં મેળો ભરાય છે.